
"חיבוק פרידה": התיקון של אייל בוגט – מנער בסיכון ל-400 ימיי מילואים ביחידת חילוץ החללים

מי שהכיר את אייל בוגט בשירות הסדיר שלו, ראה חייל שנמצא בעיקר בריתוקים ובחיפוש עצמי. כנער בסיכון שעבר בין מסגרות עד לפנימיית "יפתח", הצבא בחר לשבץ בשירות עם פחות משמעות. אבל 15 שנה אחרי, בתוך התופת של ה-7 באוקטובר, בוגט מצא את התיקון שלו.

למרות שהחזיק בפטור ממילואים, הוא נלחם כדי להתגייס ליחידת יס"ר דרום. ב-400 ימי מילואים אינטנסיביים, הוא עסק במלאכת הקודש של הבאת חללי צה"ל והחטופים לקבורה בישראל. שם, בתוך השירות המשמעותי והקשה מנשוא, חזרה אליו המוזיקה שזנח שנים, הפעם ככוח מרפא לנפש.
"חיבוק פרידה", סינגל הבכורה, נכתב דקות ספורות לאחר שהשתחרר מהסבב האחרון. המילים פשוט זרמו ממנו, כצורך לפרוק את המראות והתחושות. הלחן נולד ביער של מעלה-אדומים, בפינה שהוקמה לזכרו של חלל שנפל במלחמה.
הזיקה של בוגט למוזיקה החלה עוד בנערותו, כשפגש בפנימייה את יונתן רזאל שלימד אותו לכתוב ולהלחין. מאז הוא שמר את השירים במגירה, עד המלחמה שפתחה את הסכר ומאז היצירה כמו נובעת מאליה.
בשיר החדש, אייל מבקש להעניק רגע של נחמה ואחדות לכל מי שחווה את הכאב והאובדן של כל התקופה האחרונה. בוגט, נשוי ואב לשישה, מנהל כיום עסק להובלות ומתגורר במעלה-אדומים.

